Asmund Sletten

Asmund Sletten (født 27. juli 1912, død 31. oktober 2007) var en småbruker og lokalpolitiker fra Arbeiderpartiet som var den siste ordføreren i Øvre Rendal i 1964. Han ble valgt inn i kommunestyret høsten 1945, og var varaordfører under forgjengeren Knut Vardenær Brøten fra 1955, før han selv ble ordfører.

Han overtok småbruket Burstua på Elvål nord i kommunen etter foreldrene i 1943. Ved siden av småbruket med pelsdyroppdrett arbeidet han som bussjåfør og som sekretær for jordstyret. Han var elev på Storsteigen landbruksskole i 1932–33.

Referanser 

Ap-ordførere i Hedmark
Ordførere i Rendalen
Personer fra Rendalen kommune